Laura Maasik ja Deniss Šalkauskas osalevad sellel laupäeval, 30. märtsil Serbias toimuvatel murdmaajooksu maailmameistrivõistlustel.
Belgradis toimuvatel võistlustel asub starti 485 sportlast 51-st riigist. Naistel ja meestel on kavas ca 10 km pikkune distants, U20 vanuseklassi neiud jooksevad 6 km ning noormehed 8 km.
Ainsa Eesti naisjooksjana on stardis Laura Maasik, kes osales murdmaajooksu MM-il ka möödunud aastal Austraalias. Seal saavutas ta 60. koha. Eesti meesjooksjatest asub starti Deniss Šalkauskas. Naiste distants algab Eesti aja järgi kell 13:45 ning mehed lähevad starti kell 14:30.
Tuntumatest nimedest on stardis mullused tiitlikaitsjad Beatrice Chebet ja Jacob Kiplimo.